04/06/2021 | Administración LocalMunicipal
Pontedeume
Aprobación definitiva do Regulamento do Punto Limpo do concello de Pontedeume

O Pleno do Concello de Pontedeume, en sesión ordinaria celebrada o día 25 de marzo de 2021, aprobou inicialmente o “Regulamento do Punto Limpo do concello de Pontedeume”. Por medio de anuncio no Boletín Oficial da Provincia n.º 67, de data 13 de abril de 2021, someteuse o expediente a exposición ao público por prazo de trinta días. Transcorrido o prazo de exposición ao público sen que se presentase reclamación e/ou suxestión algunha, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei.1. O presente regulamento ten por obxecto regular as actividades relacionadas co funcionamento do Punto Limpo do concello de PONTEDEUME, respecto ás condicións de uso e á admisión de residuos na citada instalación.2. A titularidade e competencia do Punto Limpo é municipal e estará regulada de conformidade ás disposicións xerais e regulamentarias que existen sobre a materia. Punto Limpo: É un lugar acondicionado convenientemente para a recepción e almacenamento de residuos domiciliarios urbanos e non asimilables a estes, achegados pola cidadanía, salvo lixos domésticos, e que non deben ser depositados nos colectores habituais situados na vía pública, de acordo co establecido na normativa vixente na materia. Todo isto en relación co seu posterior traslado ás plantas correspondentes para os efectos de recuperación, tratamento ou actuación procedente. Trátase polo tanto dunha instalación creada co obxecto de servir a cidadanía como centro de achega voluntaria para a recollida selectiva de residuos. Residuos reciclables: aqueles materiais que poden ser reutilizados ou reciclados como materia prima, para que mediante un proceso se obteña un produto distinto ou igual ao orixinal. Provedor: persoa natural ou xurídica que fai entrega dos residuos reciclables no Punto Limpo. Posuidor: o produtor dos residuos ou a persoa física ou xurídica que os teña no seu poder e non teña a condición de xestor de residuos. Xestor: a persoa ou entidade, pública ou privada, que realice calquera das operacións que compoñen a xestión dos residuos, sexa ou non o produtor destes. Xestión: a recollida, o almacenamento, o transporte, a valorización e a eliminación dos residuos, incluída a vixilancia destas actividades, así como a vixilancia dos lugares de depósito ou vertedura despois do seu peche. A xestión dos puntos limpos perseguirá os seguintes obxectivos: 1) Evitar a vertedura incontrolada de residuos voluminosos que non poden ser eliminados a través dos servizos convencionais de recollida de lixo 2) Conseguir a separación en orixe dos residuos, que serán recibidos en distintos compartimentos diferenciados entre si.3) Aproveitar os materiais contidos nos residuos urbanos que son susceptibles dunha reciclaxe directa, conseguindo con isto un aforro enerxético e de materias primas, e reducindo o volume de residuos a eliminar.4) Buscar a mellor solución para cada tipo de residuos co obxectivo de conseguir a máxima valorización dos materiais e o mínimo custo na xestión global.5) Fomentar programas de sensibilización e formación ambiental entre a cidadanía, procurando a súa participación e implicación nunha xestión dos residuos respetuosa co medio ambiente.1. O Concello adquire a titularidade dos residuos entregados polo provedor, os que destinará á súa eliminación, valoración e/ou reciclado.2. Para a utilización do Punto Limpo deberase ter en conta o seguinte: - Estas instalacións estarán destinadas á recepción de residuos xerados por particulares, oficinas e pequenos comerciantes. - Cada persoa usuaria só poderá facer unha entrega diaria de residuos. O Punto Limpo contará, preferentemente e a modo indicativo, cos seguintes requisitos: a) Peche perimetral do recinto na súa totalidade, que evite accesos incontrolados. b) Posto de información, vixilancia e control. c) Zona de almacenaxe e servizos auxiliares. d) Colectores abondos destinados ao depósito dos distintos residuos, que poderán ser de diferentes características e capacidades, segundo a tipoloxía de materiais. e) Sinalización vertical: Consistente en carteis de indicación do tipo de residuo admitido en cada colector, así como sinais informativos, cuxo obxectivo é facilitar o acceso ás instalaciones e a correcta utilización destas pola persoa usuaria. Serán considerados persoas usuarias do Punto Limpo: 1. Os/as cidadáns/ás particulares residentes no termo municipal de PONTEDEUME, presentado á entrada o documento nacional de identidade.2. Comercios, oficinas, talleres e pequenas industrias instalados no concello de PONTEDEUME, os cales deberán presentar algún documento acreditativo da efectiva instalación (licenzas de actividade, recibos de auga e luz). 3. Tamén poderán acceder a estas instalacións outras persoas usuarias non residentes que depositen residuos que polo seu volume e características estean incluídos no obxecto de aplicación do presente regulamento, sempre que conten coa correspondente autorización da Área de Medio Ambiente. O uso do punto limpo polos cidadáns/ás doutras localidades estará supeditado aos acordos de xestión coas administracións públicas correspondentes. As ditas persoas usuarias poderán acceder ao interior das instalacións ben a pé, ben en vehículo propio, sendo en calquera caso responsables do uso do dito vehículo e dos danos e perdas que a súa actuación poida causar. As instalacións teñen un horario de apertura que se publicará convenientemente e se indicará na entrada ao recinto. A regulación do horario poderase cambiar se o considera conveniente o Concello, informando a cidadanía do novo horario polos medios de difusión habituais no concello e coa antelación necesaria. Como mínimo, cando o Punto Limpo estea aberto ao público, existirá unha persoa da entidade que xestione o servizo, debendo polo tanto a mesma dispoñer de medios suficientes para que o persoal habitual que, por enfermidade, vacacións, etc., cause baixa, sexa substituído por outro debidamente capacitado. a) Á entrada do recinto un/unha operario/a informará as persoas usuarias sobre a forma de realizar o depósito de cada un dos residuos. b) As persoas usuarias achegarán voluntariamente os residuos admisibles, que unha vez diferenciados deberán ser depositados no lugar axeitado. c) A persoa usuaria accederá a pé ou en coche ao recinto da instalación, caso de ser necesario verter sobre colectores nos que, por separado, poderá depositar calquera dos residuos que autoriza o presente regulamento. d) O xestor do punto limpo, ademais de solicitar os datos correspondentes das persoas usuarias e dos residuos achegados por elas, poderá esixir a documentación que considere oportuna se apreciase algunha irregularidade na procedencia dos residuos que atente co establecido na lexislación medioambiental e no presente regulamento. Se isto se produce a xestor poderá non admitir tales residuos. O almacenamento dos residuos nas instalacións será responsabilidade do xestor do Punto Limpo, de xeito que se realizará tendo en conta as siguientes condicións mínimas: -Levarase a cabo sen poñer en perigo a saúde humana ou o medio ambiente. -Non se superarán as capacidades máximas dos colectores, nin os prazos máximos de almacenamento legalmente establecidos. -Cada residuo deberá depositarse no seu colector específico ou lugar reservado para iso. O control do destino dado aos residuos almacenados nas instalacións será responsabilidade do xestor do Punto Limpo, que en todo caso cumprirá as seguintes condicións: a) Os residuos depositados no Punto Limpo entregaranse a un xestor autorizado para o seu transporte, tratamento, valorización ou eliminación. b) Este xestor deberá estar en posesión das autorizacións administrativas esixidas e cumprirá os requisitos necesarios para realizar a dita xestión de residuos. Igualmente, ben posuirá contratos con aqueles xestores a quen se entreguen os residuos, que se encontrarán en vigor en todo momento, ben a dita entrega estará comprendida dentro dun acordo ou convenio previo. c) Nas instalacións do Punto Limpo disporase dos xustificantes de entrega de residuos, debidamente cubertos. Cada xustificante de entrega comprenderá exemplares destinados ao xestor, ao que se entregan os residuos e ao Concello de Pontedeume, con indicación dos pesos reais dos residuos entregados. No Punto Limpo do termo municipal de Pontedeume estará dispoñible unha copia do presente regulamento, con obxecto de posibilitar a súa consulta a calquera persoa usuaria que o solicite. O Punto Limpo disporá dun rexistro de incidencias e información interna co obxecto de constituír un rexistro de incidencias que permita ir mellorando no servizo. O Rexistro de incidencias e información conterá os seguintes datos: a) Datos da persoa posuidora ou produtora que entrega os residuos. Este requisito será sempre imprescindible para a persoa usuario, no caso de que se detecte calquera anomalía. b) Datos da persoa ou vehículo que accede ao recinto. c) Data e hora de acceso. d) Tipo de residuos achegados por visita. e) Cantidade de cada tipo de residuos. f) Incidencias. g) Xestor autorizado a quen se entrega cada residuo e cantidade do mesmo (en saídas). O punto limpo será gratuío para as persoas usuarias particulares (artigo 6.1 do presente regulamento) que depositen residuos domiciliarios admisibles nestas instalacións. Para o caso 2 e 3 do artigo 6 da presente, poderanse determinar unhas tarifas aprobadas mediante a correspondente ordenanza cando sexa utilizado polos comercios, oficinas, talleres, pequenas industrias e entidades autorizadas. No Punto Limpo serán admitidos os siguientes residuos: 1. Residuos voluminosos: colchóns, somieres, mobles, etc.2, Aparatos eléctricos e electrónicos: grandes electrodomésticos: lavadoras, frigoríficos, etc.; pequenos electrodomésticos: microondas, fornos, etc.; equipos informáticos (ordenadores, impresoras); aparatos eléctricos de consumo: televisións, etc.3. Envases de vidro.4. Baterías usadas.5. Papel e cartón.6. Envases lixeiros: latas, tetrabrik, botellas e garrafas de plástico.7. Fluorescentes.8. Aceites e graxas minerais.9. Entullos procedentes de obras menores de construción e reparación domiciliaria (obra menor). 10. Pilas de uso doméstico usadas. Sen prexuízo do establecido nos artigos 12 e 13 do presente regulamento, poderanse depositar os residuos que se indican na táboa adxunta, coas limitacións cuantitativas que se establecen. Aos/Ás usuarios/as particulares aplicaráselles a tarifa correspondente cando se superen as cantidades establecidas no seguinte cadro: 1) Residuos voluminosos: mobles, colchóns, somieres, marcos, portas, etc., cun máximo dun moble de gran volume por entrega e día, ou un total de dúas unidades por persoa e día, máximo 40 kg.2) Aparatos eléctricos ou electrónicos, con máximo de tres unidades en caso de pequeños electrodomésticos e, en caso de grandes electrodomésticos, unha unidade por persoa e día.3) A procedencia dos entullos será de reformas domiciliarias particulares, en ningún caso se admitirán os procedentes dunha actividade empresarial. O límite de 2 sacos por entrega e día, máximo 25 kg.4) Non se admitirán os procedentes dunha actividade comercial ou industrial ou os pneumáticos de vehículos pesados. Os comerciantes e pequenos industriais están sometidos ao cumprimento dos seguintes límites: -A limitación en peso ou a equivalencia segundo as seguintes cantidades: TIPO DE RESIDUO CANTIDADE (Und.) Residuos voluminosos, 2 und. Residuos de aparatos eléctricos e electrónicos, 2 und. Fluorescentes, 10 und. Aceites e graxas minerais, 20 litros. Baterías usadas, 2 und. Entullos e restos de pequenas obras, 2 sacos -A frecuencia de uso da instalación para cada tipo de residuo será dunha (1) vez por semana. Estas limitacións poderán superarse no caso en que así se recolla expresamente en convenios e acordos existentes entre o Concello e outras entidades. As tarifas a cobrar polo depósito dos diferentes residuos estableceranse mediante a correspondente ordenanza aprobada para o efecto. De calquera xeito, cando exista limitación de espazo ou cando concorran circunstancias especiais que o xustifiquen ou así o posibilite ou determine a lexislación ambiental, a Área de Medio Ambiente poderá variar o establecido no artigo anterior, fixando os tipos, frecuencias e as cantidades de residuos específicos que serán admisibles polo Punto Limpo. a) Non se admitirán residuos de orixe industrial, nin os lixos domesticos, que habitualmente se depositen nos colectores de recollida ordinarios. b) Non se poderá verter nos puntos limpos, agás autorización específica da Área de Medio Ambiente con: - Vehículos de M. M. A. superior a 3.500 kgs. - Todo tipo de remolques de M. M. A. que superen os 500 kgs. c) Non se admitirán residuos distintos dos indicados agás que sexan expresamente autorizados con base no establecido no presente regulamento. d) Concretamente, non serán residuos admisibles: - Os lixos urbanos orgánicos. - Os residuos agrícolas e gandeiros. - Os animais mortos e desperdicios de orixe animal regulados polo Regulamento (CE) 1774/2002, polo que se establecen as normas sanitarias aplicables aos subprodutos animaiss non destinados ao consumo humano e demais normativa específica. - Residuos líquidos ou viscosos. - Residuos infecciosos. - Residuos hospitalarios e clínicos, non asimilables a urbanos. - Residuos farmacéuticos, medicamentos ou produtos de uso terapéutico. - Depositar mesturados os diferentes residuos. - Residuos tóxicos ou perigosos, así como os recipientes e envases que contivesen, tal como regula o RD 952/1997, de 20 de xuño, polo que se modifica o Regulamento para a execución da Lei 20/1986, de 14 de maio, básica de residuos tóxicos e perigosos, aprobado mediante RD 833/1988, de 20 de xullo, agás o establecido no páragrafo c) do presente artigo. - Residuos que en condicións de vertedura sexan explosivos, corrosivos, oxidantes, facilmente inflamables ou inflamables. - Os residuos inertes non poderán conter ningún elemento perigoso como o amianto, fibras minerais, disolventes e algúns aditivos do formigón ou certas pinturas, resinas ou plásticos, nin estarán mesturados con materiais solubles, combustibles, nin biodegradables. - Os vehículos automóbiles e as súas pezas susceptibles de reciclado ou afectados por normativa específica, e os aditivos ou outros fluídos de automoción. - Residuos radioactivos ou procedentes da actividade mineira. - Os residuos procedentes da limpeza viaria e zonas recreativas. - Os residuos sen identificar ou identificados de xeito ambiguo. - Abandonar residuos de calquera tipo na porta das instalacións, fóra do horario de funcionamento do Punto Limpo. O persoal do Punto Limpo garantirá: -A apertura e o peche da instalación. -A súa presenza ao longo de todo o horario do servizo. -O control xeral de funcionamento do Punto Limpo. -A atención e a información aos usuarios. -A correcta posición dos materiais nos diferentes colectores. -Unha imaxe correcta do Punto Limpo no que respecta á limpeza e o mantemento. -O contacto cos xestores e transportistas de residuos. -O rexistro de datos en los documentos de control da xestión do Punto Limpo. -A realización de todas as funcións que contempla e regula a xestión do Punto Limpo. *Cando a persoa usuaria chega ao Punto Limpo, a persoa encargada deberá de comprobar se os materiais achegados son aceptables na instalación. *A persoa usuaria dará os datos persoais e do vehículo, así como os relativos ao tipo de residuo. *Se se trata de materiais aceptados, a persoa encargada deberá de rexistrar os datos da persoa usuaria necesarios nunha ficha de entrada ao Punto Limpo. No caso contrario, deberá informar á persoa encargada do motivo da non aceptación dos materiais. *Será necesario presentar o documento acreditativo da licenza de obras e o documento de autoliquidación da tarifa correspondente, expedidos polo Concello, cando o depósito sexa entullos e terras. Así mesmo, será necesario achegar a licenza de funcionamento cando os residuos proveñan de actividades económicas. Todos os datos quedan, en todo caso, sometidos ás normas xerais de protección de datos persoais, sen que os mesmos poidan ser utilizados para outros fins que os propios do servizo. *Se correspondese, a persoa encargada deberá cobrar á persoa usuaria as tarifas establecidas. *Se os materiales achegados son residuos especiais, a persoa encargada depositaraos persoalmente nos colectores axeitados. Se se trata doutros materiais, deberá informará persoa usuaria onde e como os ten que depositar. *A persoa encargada non aceptará os residuos da usuaria que non respecte o procedemento establecido. *A persoa encargada deberá comprobar de xeito periódico o estado de ocupación dos colectores e avisar aos transportistas e/ou xestores correspondentes para a retirada dos materiais antes de comprometer a capacidade do Punto Limpo ao aceptar estes materiais. *Na entrega de materiais aos xestores, deberase facer prevalecer, sempre que sexa posible, a vía da valorización. *Cada vez que se leve a cabo unha entrega de material a un xestor, a persoa encargada do Punto Limpo deberá rexistrar os datos necesarios nunha ficha de saída de materiais do Punto Limpo. O Punto Limpo deberá presentar en todo momento un correcto estado de limpeza e mantemento. Por esta razón, deberanse considerar os seguintes hábitos: *Accesos e contorno: a limpeza deberá abranguer tamén o contorno inmediatamente próximo á instalación. *Augas de chuvia: tense que evitar que afecten aos materiais depositados no Punto Limpo. Prevención contra incendios: está totalmente prohibido fumar no Punto Limpo. Hai que manter a instalación equipada coas medidas contra incendios indicadas pola normativa vixente. *Prevención de accidentes: o persoal do Punto Limpo deberá dispoñer do equipamento necesario para levar a cabo a actividade. Calquera incidente se deberá notificar inmediatamente ao Concelllo. *Ruídos: haberá que evitar no Punto Limpo calquera ruído que poida representar unha molestia á veciñanza lindante. *Olores: haberá que eliminar rapidamente calquera olor que apareza no Punto Limpo. *Desratización: levaranse a cabo as medidas necesarias para evitar a presenza de roedores no Punto Limpo. Para realizar o seguimento da xestión do Punto Limpo que se leva a cabo e buscar accións que permitan mellorar esta xestión, o persoal da instalación ten que encher unhas fichas de control: *Ficha de entrada no Punto Limpo. *Ficha de saída de materiais do Punto Limpo. *Ficha da xestión económica do Punto Limpo (Aplicación de Tarifas). *Ficha de control da limpeza e o mantemento do Punto Limpo. Calquera incumprimento das normas do presente regulamento se considera unha infracción que se tipificará de acordo coa natureza do acto en leves, graves e moi graves.1. Considéranse infraccións leves: a) Entregar residuos non xerados polas persoas usuarias consideradas no artigo 6 do presente regulamento. b) Depositar calquera outro tipo de residuos de orixe domiciliaria que non se encontre establecido no presente regulamento. c) Depositar mesturados os diferentes residuos. d) Depositar residuos fóra do colector específico. e) Depositar cantidades de residuos superiores ás admisibles por este regulamento.2. Considréranse infraccións graves: a) Ocultar e depositar residuos de carácter perigoso dentro de bolsas ou sacos. b) Abandonar residuos de calquera tipo fóra das instalacións.3. Cualifícanse como moi graves. a) A reincidencia en faltas graves. Establécense as seguintes sancións: 1. Para as infraccións leves: As persoas usuarias que efectúen infraccións leves estarán na obriga de restituír o dano cometido ou prohibiráselles a entrega de residuos. *Apercibimento. *Multa ata 300 euros.2. Para as graves: *Multa ata 900 euros.3. Para as moi graves: *Multa ata 1.800 euros. A aprobación do presente regulamento, de conformidade co establecido no artigo 49 da Lei 7/1985, de 2 de abril, reguladora de bases do réxime local, axustarase ao seguinte procedemento: - Aprobación inicial polo Pleno. - Información pública e audiencia aos/ás interesados/as polo prazo mínimo de 20 días para a presentación de alegacións e suxestións. - Resolución de todas as alegacións e suxestións presentadas dentro do prazo e aprobación definitiva polo Pleno. Unha vez cumprida a tramitación descrita, a presente entrará en vigor, segundo prescribe o artigo 70.2 en relación co 65.2 da Lei 7/1985, de 2 de abril, reguladora das bases do réxime local, aos quince días da súa completa publicación no Boletín Oficial da Provincia da Coruña. O Alcalde. German Alfredo Coira Caisaguano Asinado dixitalmente Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 31 de maio de 2021.